Leeustert

Die leeustert (Agave attenuata) is 'n agave-spesie, wat vernoem is na aanleiding van die lang, imponerende bloeiwyse wat dikwels tot teen die grond afkrom. Dit het ook 'n krom stam wat ongewoon is onder agave-spesies. Dit is inheems aan die plato van Jalisco-staat in sentraal-Meksiko. Aangesien dit geen stekels het nie, het dit 'n gewilde sierplant in tuine geword, en is na bewering genaturaliseer in Madeira en Libië.http://www.cactus-art.biz/schede/AGAVE/Agave_attenuata/Agave_attenuata/Agave_attenuata.htm

Die stamme wissel tipies van 50 tot 150 cm in lengte en ou blare val eindelik af sodat die stam sigbaar word. Die blare is ovaat-akuminaat in vorm, 50–70 cm lank en 12–16 cm breed. Hulle vorm 'n roset en is bleek gekleurd, van liggrys tot 'n lig-gelerige groen. Die blare is nie getand nie, en het ook geen terminale stekel nie, alhoewel die gepunte blare mettertyd by die punt uitrafel. Die bloeiwyse is 'n digte raseem, 2.5 tot 3 meter hoog, met groenerige geel blomme.Howard Scott Gentry, Agaves of Continental North America (University of Arizona Press, 1982) pp. 66-71

Die ontdekkingsreisiger Galeotti het in 1834 eksemplare van hierdie plant na Kew-tuine in Engeland gestuur, wat hy by 'n ongespesifiseerde ligging in Meksiko versamel het. Meer onlangse ondersoeke het vasgestel dat hulle van Jalisco-staat ooswaarts tot in Meksiko-staat voorkom, en wel in klein kolonies op hoogtes van tussen 1 900 m en 2 500 m. Aangesien daar min waarnemings is, word aanvaar dat dit van nature skaars is.

In verbouing verkies dit blykbaar relatief vogtige leemgrond, alhoewel dit ook arm grond en droë toestande kan verduur. Dit gedy beter as dit teen direkte somersonlig of langdurige ryptoestande beskerm word.Agave attenuata , The Lovely Plants

 Galery 

 Verwysings 

 Eksterne skakels 

attenuata
Kategorie:Flora van Meksiko
Kategorie:Sierplante
Kategorie:Tuinplante